Macchiaioli

eta|dekstra|200px|*Fojnejo* de Giovanni Fattori, grava artisto de la movado de la *macchiaioli*.
eta|*Macchiaioli* en la kafejo Michelangiolo, ĉ. 1856.
La ***macchiaioli*** (prononce [makkjaˈjɔːli], en itala «makulistoj» aŭ «makululoj») formis pentrartan movadon kiu disvolviĝis en la itala urbo Florenco en la dua duono de la 19a jarcento. La termino estis stampita en 1862 fare de anonima kolumnisto de la ĵurnalo *Gazzeta del Popolo*, kun malapreza intenco por difini la grupon de pentristoj kiuj ĉirkaŭ 1855 estis kreintaj plinovigon kontraŭakademian de la itala pentrarto. Tiuj junaj artistoj kunsidis en la Kafejo Michelangiolo, kie hejmis etoso de la novaj ideoj per kiuj ili klopodis kontribui al la siaepoka pentrarto.

Tiu movado intencis plinovigi la nacian pentrokulturon. La *macchiaioli* opoziciis al romantismo kaj al akademismo, kaj asertis, ke la imago de la realo estas kontrasto de makuloj de koloroj kaj de klarobskuro. Tiu movado estas la nura kiu en la arta etoso siaepoka meritas reale la nomon de skolo, kaj pro la komunumo de interesoj kiuj ligis ĉiujn la komponantojn de la grupo, devenajn el diversaj regionoj de Italio, kaj pro la alta kvalito de la artaj rezultoj atingitaj.

La ĉefaj reprezentantoj de la movado estis la jenaj: Giuseppe Abbati, Vito D'Ancona, Cristiano Banti, Giovanni Boldini, Odoardo Borrani, Vincenzo Cabianca, Adriano Cecioni, Nino Costa, Giovanni Fattori, Silvestro Lega, Antonio Puccinelli, Raffaello Sernesi, Telemaco Signorini, Serafino De Tivoli kaj Federico Zandomeneghi, same kiel la artokritikisto Diego Martelli, ĉefa teoriulo de la grupo. Krom la kafejo Michelangiolo, la oftaj renkontigejoj de la *macchiaioli* estis la ateliero de Silvestro Lega en Piagentina — nome vilaĝo proksima al Florenco — kaj la vilao de Diego Martelli en Castiglioncello.

## Bibliografio 
* Avanzi, Beatrice; et al. (2013). Macchiaioli. Realismo impresionista en Italia. Madrid: Fundación Mapfre. ISBN 978-84-9844-436-0.
* Boime, Albert (1993). The Art of the Macchia and the Risorgimento. Chicago and London: The University of Chicago Press. ISBN 0-226-06330-5
* Broude, Norma (1987). The Macchiaioli: Italian Painters of the Nineteenth Century. New Haven and London: Yale University Press. ISBN 0-300-03547-0
* Chilvers, Ian (2007). Diccionario de arte. Madrid: Alianza Editorial. ISBN 978-84-206-6170-4.
* de Miguel Egea, Pilar (1989). Del Realismo al Impresionismo. Madrid: Historia 16.
* Diccionario de Arte II. Barcelona: Spes. 2003. ISBN 84-8332-391-5.
* Diccionario Larousse de la Pintura 4 L-N. Barcelona: Planeta-Agostini. 1988. ISBN 84-395-0980-4.
* Durbe, Dario (1978). I Macchiaioli. Rome: DeLuca Editore.
* Enciclopedia del Arte Garzanti. Madrid: Ediciones B. 1991. ISBN 84-406-2261-9.
* Novotny, Fritz (1981). Pintura y escultura en Europa 1780/1880. Madrid: Cátedra. ISBN 84-376-0166-5.
* Panconi, T. (1999). Antologia dei Macchiaioli, La trasformazione sociale e artica nella Toscana di metà 800. Pisa (Italy): Pacini Editore.
* Panconi, T. (2009). I Macchiaioli, Il Nuovo dopo la Macchia. Pisa (Italy): Pacini Editore. ISBN 978-88-6315-135-0
* Steingräber, E., & Matteucci, G. (1984). The Macchiaioli: Tuscan Painters of the Sunlight : March 14-April 20, 1984. New York: Stair Sainty Matthiesen in association with Matthiesen, London. OCLC 70337478
* Turner, J. (1996). Grove Dictionary of Art. USA: Oxford University Press. ISBN 0-19-517068-7
* Walther, Ingo F. (2012). El impresionismo. Colonia: Taschen. ISBN 978-3-8228-5052-7.

Kategorio:Italaj pentristoj
Kategorio:Moderna arto
Kategorio:Italaj artaj movadoj